Esọn ghan ipẹ esooran bọ kụ esighẹ.—Fil. 1:10.
Ḍio arodon, ibadị awe rokumuan ghan ni iboom omhoọgh aani ikpoki orolhọm. Ibadị abumor ayira rokumuan ghan ni iboom awạ orue omiteom ipẹ rewạ bọ ongọ arughunotu abidị. Resighẹ ghan ni erubal abunhọn iboom awạ oḍuạ oghị r’origheel aruutu iiḍighi abidị. Ologhonaạn aḍighaạgh siloor, ibadị roḍighiyogh ghan igbagarạ iiḍighi. Eekuna aḍio phọ, asiloor abumor r’abumarani phọ abuẹn phọ redugh ghan ni! Ibadị ro/moọgh ghan mun r’eẹny inyaạm otuughaạm aḍinyạ. Toroboiperolbọ, yira omoọgh omiteom amem otuughạ ghan aḍinyạ,—okuamị otuughạ—Ekpo onhụ phọ Enaạn ḅilhẹ r’arinyạ phọ ayira. Asiya phọ ayira r’aZihova ḅilhẹ r’aghuḍum k’agee-pọ phọ ekpasị esi ituughạ phọ ayira! (1 Tim. 4:15) Abuniin roḅetenu ghan eḅon aḍiroọr torobọ aḍio kụ otuughạ mem dị ariisi mephooghị ḅilhẹ bidị mosereghian, iduọn bidị monaanị bọ osumạ. Abunhọn omoọgh mem dị ephọ dị oseerean siphẹ eekuna aḍio phọ aạl ḅilhẹ rogbiran Ekpo onhụ phọ Enaạn. w19.05 26 ¶1-2
Aḍuọr phọ 137 r’Iiḅereghị
Oghaạph Oghughuronhom (1 okalhạ)
ARUPHUA DỊ OSIGHẸ SIPHẸ EKPO-ONHỤ PHỌ ENHAẠN
“AZihova Asighẹ Iyạl Anmariịr Kụ Aphelhọm We Phọ Odị”: (10 ikalhạ)
Imạ Araraạr Dị Edi Baibul: (10 ikalhạ)
Jg 5:20—Ika kụ idị araanhaạn epẹ k’akẹ phọ eenhaan Berạk? (w05-E 1/15 25 ¶5)
Ighẹn imạ araraạr kụ edị nạ amhiịn siẹn ibạl aBaibul awiki phọ dị nạ kakaạph ilọ aZihova, aḍighinhom epẹ erugh phọ, obobọ kelọgh ḍighaạgh enhọn eten?
-
Ibạl ABaibul: (4 ikalhạ) Jg 4:1-16 (th ituughạ 10)
SIGHẸ LOOR ANẠ ALHỌGH RUKUMUAN EPẸ ERUGH PHỌ
ORỌL GHAN ADỌL ONYỌ AKRISTẸN
Aḍuọr phọ 84
Oghaạph Okureriom (3 ikalhạ)
Aḍuọr phọ 27 r’Iiḅereghị